Publication: Magyar Közlöny
Issue: MK-1998-21 (Year: 1998, Number: 21)
Era: 1990-2004
Section: 168/1997. (X. 6.) Korm. rendelet (a továbbiakban: Vhr.),
Paragraph Index: 72

1. Az Alkotmánybíróság a hatályos jogszabályoknak az indítvánnyal támadott rendelkezésekkel való tartalmi megegyezésére tekintettel az utólagos normakontrollra 1998/21. szám vonatkozó alkotmányossági vizsgálatot a hatályos jogszabályok tekintetében folytatta le. Az alkotmányossági vizsgálat kiterjesztését a hatályos szabályozásra különösen indokolttá tette az a körülmény, hogy az indítvány kapcsán az Alkotmánybíróság nyilatkozattételre hívta fel a népjóléti minisztert, aki a korábbi szabályozást alkotmányossági szempontból maga is aggályosnak találta. A miniszter állásfoglalása szerint a szövödei munkakörülmények egyaránt ártalmasak lehetnek mind a női, mind a férfi szervezet számára, a női szervezetben azonban a károsodás rövidebb idő alatt következhet be. Ezt a körülményt azonban a T. 40. §-ának (2) bekezdése már értékelte a nők javára. Hangot adott a miniszter annak az álláspontjának is, hogy a melléklet 7. pontjának megfogalmazásánál nyilván az volt a jogalkotó kiindulópontja, hogy a szövödékben főként vagy túlnyomó részt nők dolgoznak. Napjainkban azonban egyre több, eddig hagyományosan nők által betöltött munkakörben kezdenek férfiak is dolgozni (pl. ápolónő, óvónő) és fordítva. Ez a folyamat a hagyományos nőiférfi munkamegosztással kapcsolatos fogalmak átértékeléséhez kell hogy vezessen. A jogalkotó ezeket a szempontokat a jogszabály-változtatás során mégsem vette figyelembe és a korkedvezményre jogosító szövödei munkakörök és foglalkozások meghatározásánál a korábbi jogi szabályozással azonos jogszabályi rendelkezéseket léptetett hatályba.

Source: https://magyarkozlony.hu/hivatalos-lapok/231608c7ab1ada588298f6757c99d3bf249fa982/dokumentumok/65d60f66f329ebc32d9d87e734185766a5a3d713/letoltes